jkorsvik/nowiki_second_scrape_merged huggingface dataset:
Artur Ajvazian

Artur Surenovytsj Ajvazian (ukrainsk: Артур Суренович Айвазян, født 14. januar 1973 i Jerevan) er en ukrainsk sportsskytter som har deltatt i Sommer-OL 2000, 2004, 2008 og 2012.
Under Sommer-OL 2008 ble han olympisk mester på 50 m rifle, liggende.


== Referanser ==


== Eksterne lenker ==
(en) Artur Ajvazian – Olympedia 
(en) Artur Ajvazian – Sports-Reference (OL-resultater – arkivert) 
(en) Artur Ajvazian – ISSF 
(en) Profil på London2012.com
(en) Profil på BBC Sport Olympics 2012
(en) Profil på Sports.Yahoo.com under Sommer-OL 2012
(en) Profil på www.NBColympics.com
«Artur Ayvazian» (engelsk). The Beijing Organizing Committee for the Games of the XXIX Olympiad. Arkivert fra originalen 12. august 2008. Besøkt 8. august 2012. 
«Artur Ayvazyan» (engelsk). sports.espn.go.com. Arkivert fra originalen 26. september 2008. Besøkt 8. august 2012.
Opisthocomiformes

Opisthocomiformes (hoatzinfugler) er en solitær orden som kun består av hoatzinfamilien (Opisthocomidae). Ordenen inngår i den urangerte gruppen Gruae, men plasserigen regnes ikke som avklart. Hoatzinfamilien, på sin side, inkluderer kun én slekt med nålevende arter, nemlig Opisthocomus med den monotypiske arten hoatzin (O. hoazin).


== Inndeling ==
Inndelingen følger i hovedsak Birds of the World og er i henhold til Winkler, Billerman & Lovette (2020). Alle utdødde linjer er kanskje ikke tatt med. Plasseringen i Gruae regnes fortsatt som usikker.

Gruae, (urangert klade)
Opisthocomiformes, hoatzinfugler
Protoazin, utdødd europeisk linje (34 mya)
Namibiavis, utdødd afrikansk linje (17–17,5 mya)
Opisthocomidae, hoatzinfamilien
Hoazinavis
H. lacustris, utdødd søramerikansk linje (22–24 mya)
Hoazinoides
H. magdalenae, utdødd søramerikansk linje (11,8–13,5 mya)
Opisthocomus, hoatziner
O. hoazin, hoatzin (monotypisk)
Gruimorphae (tranefugler og vade-, måse- og alkefugler)


== Litteratur ==
Mayr, Gerald (2016). Avian Evolution: The Fossil Record of Birds and its Paleobiological Significance (illustrert utg.). John Wiley & Sons. s. 306. ISBN 9781119020769. 


== Referanser ==


== Eksterne lenker ==
(en) hoatziner i Global Biodiversity Information Facility 
(no) hoatziner hos Artsdatabanken 
(en) hoatziner hos Fossilworks 
(en) hoatziner hos ITIS 
(en) hoatziner hos NCBI 
(en) Kategori:Opisthocomiformes – bilder, video eller lyd på Wikimedia Commons 
Opisthocomiformes – detaljert informasjon på Wikispecies
CSX Transportation

CSX Transportation er et jernbaneselskap og godstransportør, som eier jernbanestrekninger på 34000 kilometer øst i USA, samt i Ontario og Quebec i Canada. Selskapet har hovedkontor i Jacksonville, Florida. CSX er en av tre operatører på Østkysten. De andre er Norfolk Southern Railway og Canadian Pacific Railway.


== Referanser ==


== Eksterne lenker ==
(en) Offisielt nettsted 
(en) CSX Transportation – kategori av bilder, video eller lyd på Commons
Antidrivhuseffekt

Antidrivhuseffekt er et nytt ord brukt for å beskrive to forskjellige effekter som beskriver avkjølingen en atmosfære har på temperaturen på en planet. I motsetning til drivhuseffekt, som er mer vanlig, er antidrivhuseffekten bare kjent fra ett sted i solsystemet.
Den vanlige drivhuseffekten oppstår fordi atmosfæren i stor grad lar solstråling gå uhindret gjennom atmosfæren, mens infrarød stråling (varmestråling) blir fanget inne i atmosfæren. Med en antidrivhuseffekt skjer det motsatte (det vil si at sollyset ikke trenger gjennom atmosfæren, mens varmestrålingen slipper ut).


== Titan ==

Dis med organiske molekyler i den øvre atmosfæren på saturnmånen Titan absorberer 90 % av solstrålingen som når månen, men klarer likevel ikke å fange varmestrålingen fra overflaten. Selv om en kraftig drivhuseffekt likevel gjør at temperaturen på Titan er mye høyere enn termal likevekt, har Titan også en annen antidrivhuseffekt, som delvis opphever oppvarmingen som drivhuseffekten fører til. Overflatetemperaturen er dermed ca. 9 °C kaldere enn den ellers ville ha vært med bare drivhuseffekten alene. Ifølge McKay et al., reduserer antidrivhuseffekten på Titan overflatetemperaturen med 9 ºC, mens drivhuseffekten øker overflatetemperaturen med 21 ºC. Den samlede effekten er at overflatetemperaturen (på 94 K eller -179 ºC) er 12 ºC høyere enn den effektive temperaturen (på 84 K, temperaturen en ville hatt på planeten om det ikke var noen atmosfære). 
I tillegg skaper denne effekten en permanent omvendt termoklin på Titan, der atmosfæretemperaturen øker med høyden over tropopausen. Denne formen for antidrivhuseffekt er bare kjent på Titan, men man får en lignende avkjølingseffekt under en atomvinter.


== Pluto ==

På Pluto finnes det en annen mekanisme som ikke egentlig er en antidrivhuseffekt. Sollyset treffer nitrogenis på overflaten av dvergplaneten og får den til å sublimere. Dette fører til at temperaturen på Pluto er ca. 10 ºC lavere enn på månen Charon. Sublimasjonen fører til avkjøling og ligner prosessen på jorden når sollyset direkte fordamper is. Dette er den motsatte effekten av rimdannelse. På jorden blir derimot ikke dette kalt en antidrivhuseffekt.


== Referanser ==
La folia

La folia (spansk/portugisisk: også folia; fransk: folies d'Espagne; engelsk: Follies of Spain; italiensk: Follia di Spagna) er en  melodisk-harmonisk satsmodell som fungerte som mal for mange variasjonsverk, spesielt i  barokken.


== Navnet ==
Det portugisiske folia og spanske folía betyr «støyende festivitas», «overmodig glede» o.l. På italiensk (follia), fransk (folie) og engelsk (folly) står ordet for «galskap», «vanvidd».
I tillegg til satsmodell er folia også en portugisisk dans fra 1500-tallet, en dikteform fra 1600-tallet og spanske og portugisiske sanger fra 1600-tallet. Det er ikke klart om disse betydningen av ordet har noen sammenheng med satsmodellen.


== Litteratur ==
Francisco Salinas: De musica. Bärenreiter, Kassel 1968 (ettertrykk av utgaven Salmanticae 1577)
Timo Jouko Herrmann: Eine klingende Instrumentationslehre - Antonio Salieris „26 Variationen über La Follia di Spagna“. Hochschule für Musik und Darstellende Kunst, Mannheim 2003/04 (diplomarbeid)
Richard Hudson: The Folia, the Saraband, the Passacaglia, and the Chaconne, the Historical Evolution of Four Forms that Originated in Music for the Fivecourse Spanish Guitar, bind 1: The Folia, Neuhausen-Stuttgart 1982


== Eksterne lenker ==
La Folia, a musical cathedral, omfangsrik samling folias med en rekke lytte- og noteeksempler
Álex Quiñónez

Alex Quiñónez (født 11. august 1989 i Esmeraldas, død 22. oktober 2021) var en ecuadoriansk, sprintløper. Han vant to gull ved det Iberoamerikanske mesterskapet i friidrett 2012.


== Karriere ==
Quiñónez vant både 100 meter og 200 meter ved det Iberoamerikanske mesterskapet i friidrett 2012 i Venezuela, og deltok på stafettlaget som fikk bronse på 4 x 100 meter stafett. På 200 meter satte han ny nasjonal rekord, med 20,34, og ble kvalifisert til sommer-OL 2012 i London.
Han forbedret den ecuadorianske rekorden på 200 meter til 20,28 i innledningsheatet ved sommer-OL 2012. 
I 2019 tok han VM-bronse på 200 meter.


== Referanser ==


== Eksterne lenker ==
(en) Alex Quiñónez – Olympics.com 
(en) Alex Quiñónez – Olympic.org 
(en) Alex Quiñónez – Olympedia 
(en) Alex Quiñónez – Sports-Reference (OL-resultater – arkivert) 
(en) Alex Quiñónez – World Athletics 
(en) Alex Quiñónez – Track and Field Statistics
Dig It (sang)

«Dig It» er en sang av The Beatles som ble kreditert John Lennon/Paul McCartney/Richard Starkey/George Harrison. Sangen ble først utgitt 8. mai 1970 i Storbritannia på albumet Let It Be. Ti dager senere kom samme album ut i USA.«Dig It» ble innspilt 26. januar 1969 i Apple Studios, London. Mest av alt er det en improvisasjon som blir ledet av Lennon. Opprinnelig varte den 12. minutter og 25 sekunder. Da Glyn Johns mikset sangen for det mislykkete Get Back album prosjektet, redigerte han bort de åtte første minuttene. Det som ble med på albumet Let It Be, inntraff etter cirka 9 minutter. Her starter Lennon med å sitere tittelen til Bob Dylans «Like a Rolling Stone» tre ganger. Deretter ramser han opp opp FBI, CIA, BBC, B.B. King, Doris Day og Matt Busby før han avslutter med å si: «That was 'Can You Dig It?' by Georgie Wood, and now we'd like to do 'Hark, the Angels Come'.» Siste strofe som han sier i falsett, er hentet fra en annen versjon av «Dig It» som ble innspilt 24. januar 1969. Versjonen derfra som også ble innspilt profosjonelt, gikk på et annet grepsmønster samt at Lennon spiller slidegitar. «Hark, the Angels Come» var muligens en vri på julesalmen «Hark! the Herald Angels Sing». Wee Georgie Wood som Lennon ellers nevnte, var en britisk skuespiller og komiker. Utdrag av varianten fra 24. januar, kan høres på «Fly on the Wall» som var et 22 minutters langt spor på bonus-CD-en til Let It Be... Naked.The Beatles spilte andre versjoner av «Dig It» både 27. og 29. januar 1969 og bruddstykker av disse ble tatt opp på film.I filmen Let It Be er det et utdrag fra utgaven fra 26. januar som varer cirka 3:20. Det som ble med på albumet Let It Be forekommer midveis i det klippet.


== Musikere og instrumenter ==
John Lennon: bass (6-strenger), vokal
Paul McCartney: piano
George Harrison: elektrisk gitar
Ringo Starr: trommer
Billy Preston: orgel
George Martin: maracas


== Referanser ==


== Eksterne lenker ==
Sangteksten Arkivert 25. januar 2001 hos Wayback Machine.
Submillimeter Array

Submillimeter Array (SMA) består av åtte 6 meters radioteleskoper arrangert som et interferometer for observasjoner av submillimeterbølgelengder. Det er den første submillimeterinterferometeret bygd for dette formål og er konstruert etter et vellykket interferometereksperiment ved bruk av det eksisterende James Clerk Maxwell Telescope (15 m) og Caltech Submillimeter Observatory (10,4 m) som et interferometer.


== Eksterne lenker ==
Submillimeter Array website
Smithsonian Astrophysical Observatory website
Academia Sinica Institute of Astronomy and Astrophysics website
Kuiper Airborne Observatory

Gerard P. Kuiper Airborne Observatory (KAO) var en nasjonal forskningsenhet drevet av NASA fra 1974 til 1995 for å støtte forskningen innen infrarød astronomi. Observasjonsplatformen var et svært modifisert C-141A-fly med en rekkevidde på 6 000 nautiske mil (11 000 km) og i stand til å gjennomføre forskningsoperasjoner opp mot 48 000 fot (14 km).
KAO var oppkalt etter Gerard Kuiper.


== Eksterne lenker ==
(en) Kuiper Airborne Observatory – kategori av bilder, video eller lyd på Commons 
(engelsk) About the Kuiper Airborne Observatory Arkivert 16. april 2004 hos Wayback Machine.
(engelsk) Infrared Astronomy: The Kuiper Airborne Observatory
(engelsk) Live from the Stratosphere Arkivert 14. august 2012 hos Wayback Machine.
(engelsk) The Compact Cosmic Ray Telescope aboard the Kuiper Airborne Observatory
(engelsk) Kuiper Airborne Observatory Marks 30th Anniversary of its Dedication
Medvind

Medvind er vind, luftbevegelser i atmosfæren, som blåser i samme retning som noen eller noe beveger seg. Det er vanlig å si at medvind kommer bakfra. Medvind kan ha flere betydninger:

Overført betydning: Å være i medvind brukes for å ha suksess og være i medgang.
En tilnærmet tilstand omtales i psykologien som å ha flyt, eller å være i en flytsone.
Medvind (gruppe), norsk gruppe


== Sportsterminologi ==
Medvind (friidrett): Innen friidrett viser medvind til et målt nivå av vindstyrken i meter per sekund.
Seiling: Å seile i medvind er synonymt med å ha medbør.
Ramon Miller

Ramon Miller (født 17. februar 1987 i Nassau) er en bahamansk sprintløper.


== Karriere ==
Ved CAC-mesterskapet i friidrett vant han sølv på 4x400 meter stafett i 2008, og i 2011 fikk han sølv på 400 meter og gull på 4 x 400 meter stafett.
I 2010 fikk han bronse på 400 meter ved Samveldelekene, med tiden 45,55, bak hhv. Mark Mutai og Sean Wroe.
Han fikk sølv på 4 x 400 meter stafett ved sommer-OL 2008 i Beijing, der Bahamas løp på 2:58,03 men ble slått av USA.


== Referanser ==


== Eksterne lenker ==
(en) Ramon Miller – Olympics.com 
(en) Ramon Miller – Olympic.org 
(en) Ramon Miller – Olympedia 
(en) Ramon Miller – Sports-Reference (OL-resultater – arkivert) 
(en) Ramon Miller – Commonwealth Games Federation 
(en) Ramon Miller – World Athletics 
(en) Ramon Miller – Diamond League 
(en) Ramon Miller – Track and Field Statistics
Algoritmehandel

Algoritmehandel, også kjent som robothandel, dataprogrammert handel, algoritmebasert handel, er bruken av EDB-maskiner for å bestille aksjer og andre verdipapirer, der programvarens innstillinger dikterer omstendighetene som må være til stede for at en bestilling skal utføres. Innstillingene kan være (på) tall som refererer til tid, pris, eller antall. Når en  matematisk algoritme (som blir kjørt av datamaskiner) gir beskjed, så blir bestillingen levert elektronisk, uten at mennesker har tatt avgjørelser etter at programvaren har blitt stilt inn.
Programvaren kalles populært for en aksjerobot.
Flere typer algoritmehandel baserer seg på å overført informasjon mellom børser så raskt som mulig. Innen såkalt høyhastighetshandel har det vært en rivende utvikling. Store beløp er benyttet til å legge fiberoptiske kabler mellom finanssentere så rett som mulig. Desto rettere kabelen går desto mindre blir avstanden og desto raskere kan lyssignaler gjennom fiberoptiske kabler nå fra ett finanssentrum til et annet. Det har også blitt gjort store investeringer i mikrobølge tårn som sender mikrobølgesignaler gjennom luft. Nettverk av laserkanoner som sender signaler fra mast til mast er også bygd ut mellom børser.


== Feilprogrammering ==
2,7 milliarder kroner ble tapt da datamaskinene til Knight Capital Group «løp løpsk» etter feilprogrammering i meglerfirmaets programvare.


== Referanser ==
Doug Casey

Douglas "Doug" Casey er en amerikansk økonom og talsmann for det frie markedet. Han er en bestselgende forfatter og styreformann i Casey Research, som tilbyr informasjon for uavhengige investeringer.  Siden  1979 har han skrevet det internasjonale nyhetsbrevet The International Speculator.  Han bidrar også hyppig til diverse nyhetsmedier og aviser.
Casey tok eksamen ved Georgetown i 1968 gikk i samme klasse som Bill Clinton. Caseys første bok, The International Man (1978), var en av de første bøkene som anla et internasjonalt blikk på hvordan allokere sine investeringer. Hans neste bok Crisis Investing (1979) ble den mestselgende finansboken noensinne, og var #1 på New York Times Best Seller list i 12 uker.Casey støttet Ron Paul sitt kandidatur som president i 2008. I 2009 ga han en tale med tittelen My Misadventures in the Third World i hvilken han foreslo på privatisere et lite land og få det børsnotert på New York Stock Exchange. I senere år har han jobbet mye med hvordan internett gir store konkurransefordeler.Casey har i de senere årene bodd diverse steder i verden.  selv om hans kontorer er i New England, Vermont.


== Bøker ==
The International Man (1978). Hardcover: ISBN 978-0-932496-09-6
Crisis Investing. (1979). Hardcover: ISBN 0-936906-00-6. Paperback: ISBN 0-671-42678-8.
Crisis Investing for the Rest of the 90s. (1993) Paperback: ISBN 0-8065-1612-7.


== Referanser ==


== Eksterne lenker ==
Casey Research
International Man
EscapeArtist.com: List of articles by Doug Casey
Financial Sense archive of Casey's editorials
WorldNetDaily archive of Casey's commentaries
LewRockwell.com archive of Casey's articles
Debate on the Iraq War
Medvind (friidrett)

Medvind er et begrep innen friidrett som viser til vindstyrken i løps- og hoppøvelser målt av en vindmåler, et anemometer, i meter per sekund (m/s).
Medvind regnes som en fordel i sprintløpene 100 meter og 200 meter og hekkeløpene 100 meter hekk og 110 meter hekk, samt de andre distansene kortere enn 200 meter, eksempelvis for aldersbestemte årsklasser. Også innen hoppøvelsene lengdehopp og tresteg er medvind regnet som en fordel. Det er derfor etablert regler hvordan medvind skal måles og registreres under offisielle friidrettsstevner. I medvind over 2 m/s vil ikke resultatet bli godkjent som rekord, selv om resultatet er gyldig for å beregne rekkefølgen på utøverne i den aktuelle konkurransen. På engelsk omtales resultater satt i medvind utover tillatt grense som wind-assisted. I løpsøvelsene vil alle løpere i stor grad ha like fordeler av vinden, mens det i hoppøvelsene kan gjøre større utslag. Vind er en del av utendørsidretten, der en utøver kan være mer heldig med værforholdene en den neste.
Alle resultat på nevnte øvelser skal registreres med vindmåling, også om det er motvind. Et resultat satt i maksimalt godkjent vind registreres med (+2,0), gjerne satt i parentes. Det er ikke uvanlig at registreringen står uten måleenheten m/s, da dette regnes som selvsagt. Blir det registrert motvind skal også dette noteres, da som negativ medvind, eksempelvis (-1,5 m/s). Ved internasjonale stevner er det krav om elektronisk måler der målingene blir gjort i hunderdeler. Reglene tilsier at en pågynt tidel skal rundes oppover. Dermed skal en måling på +2,01 avrundes til +2,1 og en måling på -1,09 avrundes til -1,0. 
Vindmåleren skal være 1,22 meter over bakken. Plasseringen på banen i forhold til de ulike øvelsene fremkommer i regeverket, samt når målingen skal foretas i forhold til konkurrentenes utførelse og hvor lenge målingen skal vare.


== Referanser ==
Allan Falk

Allan Falk (fransk: Ric Hochet) er det norske navnet på en fransk-belgiske tegneserie som i originalversjon har navnet Ric Hochet, tegnet av Tibet (pseudonym for Gilbert Gascard) og skrevet av André-Paul Duchâteau. Den debuterte på fransk den 30. mars 1955 i det ukentlige tegneseriebladet Tintin.Hovedpersonen Allan Falk i serien er journalist, men hovedaktiviteten i serien er å nøste opp ulike kriminalmysterier. I Norge ble serien først utgitt som føljetong seriemagasinet Tempo, deretter i album som ble kalt for «Tempo-album». Serien fikk senere nytt liv i tegneseriebladet Magnum og Magnum Spesial.Seriens hovedfigur fikk forskjellig navn i de ulike oversettelser i Europa. Derfor het han «Rick Master» i Tyskland, «Rik Ringers» i Nederland og Flandern, «Riku Oksa» i Finland og «Allan Falk» i Norge.


== Referanser ==
Piotr Gawęcki

Piotr Gawęcki (født 24. mai 1989 i Kielce i Polen) er en polsk fotballspiller som spiller spiss for den norske 2.-divisjonsklubben Gjøvik FF.


== Karriere ==


=== Klubber ===
Gawecki spilte tidligere for Korona Kielce sitt reservelag og fikk sin første divisjons-dubut 27. august 2008 mot GKP Gorzów Wielkopolski. Der scoret han sitt første mål.
I 2010 var Gawecki utlånt til Dolcan Zabki og ble løst fra kontrakten 27. juni 2011.
I juli 2012 signerte Gawecki for den norske 2.-divisjonsklubben Gjøvik FF og han fikk sin debut 4. august mot Lillehammer FK. Den endte 2-2 etter at Gawecki snudde kampen med 2 debutmål. Han ble av publikum kåret til banes beste.


== Referanser ==


== Eksterne lenker ==
(en) Piotr Gawecki – Transfermarkt 
(en) Piotr Gawecki – Soccerway 
(en) Piotr Gawecki – FBref
Startblokk

Startblokker er innretninger nyttet innen friidrett av sprintløpere og hekkeløpere til og med 400 meter for å gi bedre grep og egnet kroppsposisjon ved starten av et løp. Startblokker er påkrevd utstyr for alle offisielle friidrettsstevner.De første startblokkene er kreditert som oppfinnelse av australieren Charlie Booth og hans far i 1929.Alternativet til startblokker er stående, oppreist start. Denne er mindre effektiv da den gir dårligere feste for føttene i bakken, og fordi kroppen ikke lener seg i farts- og trykkretningen. Det var derfor i tidligere konkurranser vanlig å grave små groper i bakken for føttene, for å få bedre feste og startposisjon.


== Referanser ==
Piggsko

Piggsko er spesialtilpassede sko for friidrettsutøvere innen hopp, løping og spydkast. Skoene har pigger i undersålen for å gi bedre feste til underlaget. Piggene består ofte av stål, men kan også være laget av titan eller keramisk materiale. Piggene er mulig å bytte siden de bli slitt i bruk. Piggene blir kortere, mindre skarpe og gir dårligere grep.
Piggsko ble populær i England på 1860-tallet, men opplegget med pigger i skoene for å få bedre fotfeste ved løping er en eldre tradisjon. Den pionerende bruk av piggsko sto selskapet J.W. Foster and Sons for. Selskapet begynte å distribuere sko over hele Storbritannia som ble benyttet av britiske idrettsutøvere. De ble gjort berømte av Harold Abrahams, olympisk 100-meterløper under Sommer-OL 1924 og siden gjort udødelig i den Oscar-vinnende spillefilmen Ildvognene (1981).Skoene finnes i en rekke versjoner tilpasset sprintløp, mellomdistanseløp, langdistanseløp, lengde-, tresteg- og høydehopp samt stavsprang og spydkast. Forskjellen mellom sprint-, mellom- og langdistansepiggsko er ofte utformingen og hvor mye demping det er i hælen. Sprintsko er ofte stive i sålen med lite eller ingen demping i hælen, de er ofte tilpasset løping på tåballen og ikke på hælen. Mellomdistanse- og langdistansepiggsko er laget for å gi grep for hele foten og har pigger under hele sålen. Det finnes også all-rounderpiggsko som ikke er beregnet for en spesefikk øvelse. De har ofte en del demping i hælen slik at man kan bruke dem til tekniske øvelser i tillegg til løpsøvelser. Som oftest har all-rounder piggsko 5 pigger totalt. 3 på den bakre delen av tåballen og 2 i front. For de tekniske øvelsene er piggskoene navngitt etter øvelsen, som eksempelvis lengde-, tresteg-, høyde- og spydkastsko.


== Referanser ==
The Switch (band)

The Switch er et Oslo-basert pop-band. Bandet ble stiftet i 2009, og har gitt ut sju album: Big If fra 2014,  B for the Beast fra 2015 og The Switch Album fra 2016. Bandet vant Spellemannprisen 2016 i klassen indie for albumet The Switch Album. Birds of Paradise kom i 2019, mens Macca/Jawaka - Songs from the Teenage Equator kom i 2020. Etterfulgt av Macca/Jawaka 2 - Rikt indre liv som ble utgitt i 2021.  
I 2015 spilte The Switch på Øyafestivalen.I 2016 erstattet Tore Flatjord og Frank Michaelsen Ingrid Berge på henholdsvis trommer og vokal/gitar/tangenter. 
Sammen med medlemmer fra bandene KUUK, Dr. Kay and His interstellar Tone Scientists og Ole & Silje Huleboer startet de plateselskapet Bangles and Brass Records, som står som utgiver for alle album fra andrealbumet B for the Beast. og fremover. 


== Medlemmer ==
Thomas Sagbråten - vokal og gitar
Peter Vollset - tekster
Espen Kregnes - bass
Filip Roshauw - gitar og vokal
Arthur Kay Piene - tangenter
Tore Flatjord - trommer
Frank Michaelsen - gitar, tangenter og vokal


=== Tidligere og sporadiske medlemmer ===
Audun Lunnan Hjort, Claes Terjesen, Erlend Barrat-Due Solum, Ingrid Berge


== Diskografi ==


=== Album ===
Big If, Arch Records 2014
B For the Beast, Bangles and Brass Records, 2015
We're Fooling No One, Bangles and Brass Records 2015
The Switch Album, Bangles and Brass Records 2016
Birds of Paradise, Bangles and Brass Records 2019
Macca/Jawaka - Songs from the teenage equator, Bangles and Brass Records 2020
Macca/Jawaka 2 - Rikt Indre Liv, Bangles and Brass Records 2021


=== Mini-album ===
B for the Beast - Remixes and Outtakes Bangles and Brass Records 2015


=== Singler ===
Where it is/Finally overrated 7 tommer vinylsingel. Oslo Gramofon, 2012.
Clap on 2 and 4 Digital singel. Oslo Gramofon, 2013
Don't go to Revolver Digital singel. Bangles and Brass Records, 2015
We're Fooling No One Digital singel. Bangles and Brass Records, 2015
Gilgamesh Digital singel. Bangles and Brass Records, 2016
She is the One Digital singel. Bangles and Brass Records, 2016
Am I Single Now? Digital singel. Bangles and Brass Records 2018


== Referanser ==


== Eksterne lenker ==
(en) The Switch på Discogs 
(en) The Switch på MusicBrainz 
(en) The Switch på SoundCloud
Tempelhofparken

Tempelhofparken (tysk: Tempelhofer Park) er et friområde i Berlin, i ortsteilene Neukölln og Tempelhof. Den ligger i området Tempelhofer Feld og omfatter den tidligere lufthavnen Tempelhof på 3000 dekar. Parken er dermed Berlins største, også større enn Grosser Tiergarten. Tempelhofparken ble åpnet 8. mai 2010 og er del av det større prosjektet Tempelhofer Freiheit som i tillegg omfatter flyplassbygningene og områdene omkring disse.


== Referanser ==


== Eksterne lenker ==
Offisielt nettsted 
(en) Tempelhofer Feld – kategori av bilder, video eller lyd på Commons